Referitor dosar 20868/03.12.2018

**DECIZIA ETAPEI DE ÎNCADRARE**

**Nr. din .05.2019**

Ca urmare a solicitării de emitere a acordului de mediu adresate de **BLISS SRL,** cu sediul în municipiul **Sibiu,** str**. N. Grigorescu**, nr**. 2,** jud. **Sibiu,** pentru proiectul **Amenajare drum, căi de acces, extindere și construire rețele de utilități: alimentare cu apă, canalizare, gaze naturale, electricitate**, propus a fi amplasat în loc. **Șura Mică,** str. **Gării, f.n., CF 105321,** jud. **Sibiu,** înregistrată la APM Sibiu cu nr. 20868/03.12.2018, precum și a completărilor înregistrate cu nr. 9305/02.05.2019, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2018, că proiectul **„Amenajare drum, căi de acces, extindere și construire rețele de utilități: alimentare cu apă, canalizare, gaze naturale, electricitate” nu** **se supune evaluării impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se ȋncadrează ȋn prevederile H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 punctele: 10.b) și 13. a).

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a)** mărimea proiectului: Proiectul are mai multe componente:

Extinderea rețelei de apă potabilă PEID Dn 110 mm existentă, cu 264 m și execuția 26 branșamente de apă PEID Dn 32 mm, subteran, în lungime totală de 234 m, 2 cămine de vană, și 4 hidranți sunterani. Execuție rețea de canalizare – prin montarea unei stații de pompare ape uzate (Q=20mc/h), conductă de refulare Dn90 mm în lungime de 201 m, 14 cămine de vizitare și 26 racorduri canalizare menajeră PVC DN160 mm. Apele pluviale, colectate de-a lungul aleei, prin rigole stradale. Racordarea la rețeaua electrică prin:

* montarea Post TRAFO compact PT 20/0,4V de rețea,
* construire rețea subterană LES 20kV, lungime de 21.000 ml,
* montare 8 firide de distribuție, contorizare și protecție,
* montare prize de pământ.

Execuție rețea de gaze naturale:

* extinderea conductei de gaze existentă PE 100 SDR 11, diam. 63 mm, pe lungime de 500 ml,
* construire racord gaze naturale PE 100 SDR 11, diam. 32 mm, cu lungimea 5 ml, racordat în conducta de distribuție,
* construire stație reglare/măsurare gaze.

Realizare drum de acces cu profilul (6 m carosabil, 2 m zonă verde – pe fiecare latură și 1 m trotuar pe ambele laturi ale drumului), lungime totală – 245,3 ml:

* decopertare strat sol vegetal,
* acoperire cu strat de piatră spartă - compactarea lui
* montare borduri și rigole stradale,
* turnare covor asfaltic.

Proiectul deține avizul tehnic nr. 35779/11.01.2019, emis de APĂ CANAL SIBIU SA, avizul tehnic nr. 20/17.10.2018, emis de Delgaz Grid SA precum și avizul de amplasament favorabil nr. 70201825218/31.12.2018, emis de SDEE Transilvania Sud SA.

**b)** cumularea cu alte proiecte – Proiectul prevede realizarea unui drum de acces , precum și extinderea rețelelor de utilități în cartier de locuințe individuale aprobat prin HCL 119/2017, pentru a deservi o viitoarele locuințe individuale.

**c)** utilizarea resurselor naturale – în cantităţi limitate în etapa de realizare a proiectului: agregate minerale, combustibil.

**d)** producţia de deşeuri – în perioada de construcţie vor rezulta deşeuri din construcţii, deșeuri de plastic și deșeuri menajere, care vor fi gestionate prin societăţi autorizate;

**e)** emisiile poluante, inclusiv zgomotul şi alte surse de disconfort – pe perioada execuției lucrărilor - emisiile generate sunt: zgomot, pulberi în suspensie, precum și un impact asupra solului și subsolului, temporar, nesemnificativ, reversibil;

 **f)** riscul de accident, ţinându-se seama în special de substanţele şi de tehnologiile utilizate – se vor respecta normele de protecţia muncii, normativele tehnice de proiectare și execuție, precum și normativele P.S.I., în vigoare.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

**2.1. utilizarea existentă a terenului** – Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare.

**2.2.relativa abundenţă a resurselor naturale din zonă, calitatea şi capacitatea regenerativă a acestora** – nu e cazul

**2.3. capacitatea de absorbţie a mediului, cu atenţie deosebită pentru**:

**a)** zonele umede – nu e cazul

**b)** zonele costiere – nu e cazul

**c)** zonele montane si cele împădurite – nu e cazul

**d)** parcurile şi rezervaţiile naturale – nu e cazul

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc. – nu e cazul

**f)** zonele de protecţie specială, mai ales cele desemnate prin Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

**g)** ariile în care standardele de calitate a mediului stabilite de legislaţie au fost deja depăşite – nu e cazul

**h)** ariile dens populate – nu e cazul

**i)** peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

**a**) extinderea impactului: aria geografică şi numărul persoanelor afectate – impactul asupra mediului, pe perioada implementării proiectului și funcționării va fi local;

**b)** natura transfrontalieră a impactului – nu e cazul;

**c)** mărimea şi complexitatea impactului – impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**d)** probabilitatea impactului – în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediului;

**e)** durata, frecvenţa şi reversibilitatea impactului – impact nesemnificativ, de scurta durată pe perioada implementării proiectului;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat, a memoriului tehnic și a tuturor avizelor obținute;
* nu se vor depozita materiale de construcţie sau deşeuri în afara perimetrului organizării de şantier;
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie a proiectului; nu se va degrada mediul natural sau amenajat, prin depozitări necontrolate de deşeuri de orice fel;
* se vor lua măsuri pentru evitarea poluării solului și subsolului cu carburanți sau ape uleioase urmarea operațiunilor de dezafectare/construcție.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul nr. 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 (trei) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, ŞEF SERVICIU AVIZE,**

 **Daniela Elena ANGHEL ACORDURI, AUTORIZAŢII,**

 **Livia MITEA**

**Întocmit,**

**Simona ZAMBORI**